|  |  |
| --- | --- |
| Puudutatud isikud ja asutused vastavalt nimekirjale |  21.03.2024 nr 5-1/4/2022-27 |

**Aila küla Reinu katastriüksuse ja lähiala detailplaneeringu vastuvõtmise ja avalikustamise teade**

Saue Vallavalitsuse 13.03.2024 aasta korraldusega nr 204 võeti vastu ja suunati
avalikustamisele Aila küla Reini (katastritunnus 72701:003:0054) katastriüksuse ja lähiala detailplaneering.

Detailplaneering algatati Saue Vallavalitsuse 16. veebruari 2022 aasta korraldusega nr 170 “Aila küla Reinu kinnistu ja lähiala detailplaneeringu algatamine ja keskkonnamõju strateegilise hindamise mittealgatamine“.

Detailplaneeringu koostamise eesmärk on jagada Reinu katastriüksus 3 krundiks, millest üks
krunt kavandatakse kolme boksiga ridaelamu ja abihoone püstitamiseks (juhul kui hoone mahus
ei lahendata autode varjualuseid summaarse ehitisealuse pinnaga kuni 160m²). Reinu
katastriüksuse külgedele kavandatakse kaks transpordimaa krunti. Vana-Arula tee poole jääv
transpordimaa krunt kavandatakse juurdepääsu tagamiseks. Tagamaks planeeritava hoone
kõrval oleval õuealal maanteest tuleneva müra vähendamist, rajatakse 3 m kõrgune muldvall/
mürakaitseekraan. Juurdepääs planeeringualale lahendatakse Vana-Arula tee L8-lt.
Planeeringuga on lahendatud juurdepääsutee, parkimine ja kruntide tehnovarustus, esitatud on
servituutide vajadus ning määratud on haljastuse ja heakorrastuse nõuded.

Reinu katastriüksus asub Saue vallas Aila külas, jäädes 11 Tallinna ringtee, Vana-Arula tee, Arula
tee ja Pikamäe tee vahelisele maa-alale. Põhja poolt piirneb katastriüksus haljasala ja
parkmetsamaaga. Naaberkatastriüksusel (Põldmarja) paikneb ühepereelamu. Lõunast külgneb
katastriüksus hoonestamata elamumaaga. Ida poolt piirneb osaliselt kehtiva Arula 1 mü
detailplaneeringuga, millega kavandati elamuhoonete ja tootmishoonete püstitamist. Reinu
kinnistu on hoonestamata ning osaliselt kaetud kõrghaljastusega. Planeeritava maa-ala
suuruseks on ca 0,5 ha

Detailplaneeringu avalik väljapanek toimub **23. aprill kuni 06. mai 2024**. Avaliku väljapaneku kestel on võimalik detailplaneeringu materjalidega tutvuda elektrooniliselt valla veebilehel: <https://sauevald.kovtp.ee/avalikud-valjapanekud-ja-arutelud>. Lisaks on võimalik materjalidega tutvuda tööpäeviti kella 8.00-16.30 (kolmapäeviti kuni 18.30) Saue vallamajas, Saue linn, Saue vald, Kütise tn 8.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavalitsuse 13.03.2024 korraldus nr 204.
2. Aila küla Reinu kinnistu ja lähiala detailplaneeringu situatsiooni plaan.
3. Saue Vallavalitsuse 16.02.2022 aasta korraldus nr 170 “Aila küla Reinu kinnistu ja lähiala detailplaneeringu algatamine ja keskkonnamõju strateegilise hindamise mittealgatamine“.

Aive Mikk

+372 5270 869 aive.mikk@sauevald.ee